**«Күз ханзадасы» күзгі бал кешінің сценарийі**

**(8 — 10 сыныптар аралығы)**

**Мақсаты:** Оқушылардың әртістік қабілетін дамыту, еңбексүйгіштікке баулу, табиғатты сүюге тәрбиелеу, ауызбіршілікке бейімдеу.  
Көрнекілігі: Билбордтар, шарлар, плакаттар.  
(Фанфар) Жүргізуші шығады.  
**1.Жүргізуші:**  
Қайырлы кеш достар! Күз ханзадасы сіздерді соңғы сиқырлы сәтін, күзгі гүлдердің керемет жұпарын, жиналған жемістердің айқын да сиқырлы сұлулығын, әрине күзге тән ойшыл және сонымен қатар қуанышты көңіл күй сыйлау үшін шақырды.  
**2. Жүргізуші:** Армысыздар ағайын, құрбы – құрдас,  
Бармысыздар жан күйер, әз қауымдас.  
Бүгінгі кеш әуенін біз бастайық  
Сайыста көңілменен қол соғайық! – дей келе, құрметті көрермендер бүгінгі дәстүрлі Күзгі бал кешіне қош келдіңіздер!

**1.Жүргізуші:**  
Біздерде ойын сауық басталады,  
Тамаша күй тартылып ән салады.  
Қошеметтеп қол соғып отыралық,  
Ұмытарсыз күні бойы шаршағанды!!!  
Құрметті ұстаздар мен оқушылар!  
Біздің бұл байқауға жиналып отырған мақсатымыз бүгінгі «Күзгі бал» сайысының «Ханзадасы» анықтау.  
**2.Жүргізуші:**  
Қырандай әдеміміз, салмақтымыз,  
Әр үйде шығатұғын жаңа таңбыз.  
Жан сұлуымен тән сұлуын тепе – тең ғып,  
Еріксіз өзімізге қаратармыз, - дей отырып ортаға қатысушы ханзадаларымызды шақырамыз!  
8 – сынып: Шымыр Азамат  
9 – сынып: Қазымбек Ұлан  
10 – сынып: Бүркітәлі Жомарт

**1.Жүргізуші:**  
Әділ – қазы береді,  
Өздеріңе сыйлықты.  
Бізге айтып береді,  
Кім өнерші, кім мықты? – деп, әділ – қазы алқасымен таныстырып өтейік.  
Әділ – қазылар мүшелері.  
1. ДОІЖО Бактыбаева Мөлдір Балғабаевна

2.ДОІЖО Исмайлова Адеми Хамитбековна

3. химия пәнінің мұғалімі Карабаева Улжан Умирбаевна  
**2. Жүргізуші:** Көп сөйлеп жөн – жобадан аспайық біз,  
Қандай сайыс болса да, қашпайық біз.  
Ал, енді сіздер рұқсат етіңіздер,  
Қанекей, жұптар сайысын бастайық біз.  
Ендеше сайыскерлерімізге сәттілік тілеп байқау шарттарымен таныстырып өтелік.  
  
1. Кел танысайық (таныстыру музыкамен, плакат, эмблема)  
2. Өнерлі өрендер (ән, би, күй, көрініс т. б)  
3. Викторина (қызықты логикалық сұрақтар)

4. Балдық би (жұппен би)  
5. Күз ханзадасы ( сән үлгісі,)

**2. Жүргізуші:** қазір осы қоржыннан түрлі түсті конверт таңдап аламыз, конверттерде сандар жазылған сол сан бойынша кім сайысты бастайды анықтаймыз.

1. Жүргізуші. Жақсы, рахмет! Сонымен 1 номерлі\_\_\_\_\_\_\_\_\_\_\_, 2 номерлі \_\_\_\_\_\_\_\_\_, 3 номерлі ханзадамыз\_\_\_\_\_\_\_\_\_\_\_\_\_\_\_\_. Сіздерді сахнадан шығарып салайық.

**Би**: сайыскерлеріміз дайын болғанша 10 сыныптың сұлу да, биші қыздарынан үнді биін қарсы алыныздар.

**1.Жүргізуші:** Ендеше, дайын болсақ **бірінші сайысымыз таныстыруды** бастаймыз.  
(әр топ өздерін музыка ырғағымен таныстырады)  
(Әр сайыс сайын әділқазылар баға беріп отырады)

**2. Жүргізуші:**  
Он саусақтан өнер тамған шебер болу керемет,  
Өлең айтып, би билеп, жасап жатсаң текемет,  
Өнеріңді көрсетші ханзадалар, қанекей,  
Ханзадаларға сөз берелік біз жекелеп, дей келе «Өнерлі өрендер» кезеңін бастаймыз!   
**Ортада сайыскерлеріміздің өнерлерін тамашалайық**.  
(Сахнада өз өнерлерін көрсетеді)

**1.Жүргізуші:**  
Сайысымыздың келесі бөлімі викторина (қызықты сұрақтар мен тапсырмалар).

1.Жүгіру жарысынан Асет, Марат, Талғат 3-ші орын алды. Егер Марат 2-ші орын алмаса, Талғат 3-ші орын алмаса, кім қандай орын алды?

**Жауабы:** 1-орын Марат, 2- Асет, 3-Талғат

2.Астанадан Қарағандыға жету үшін 2 сағат 30 мин қажет. Ал Қарағандыдан Астанаға қайтуға 150 минут керек. Неге олай? **Жауабы:** 150= 2 сағ, 150 минут.

3.Қай сөз әрдайым дұрыс болып естіледі? **Жауабы**: дұрыс

4. Жаңбырдың кезінде кімнің шашы су болмайды: **Жауабы:** Тақырбас адамның

5.Менің атым Медет. Менің тәтемнің бір ғана інісі бар. Менің тәтемнің інісінің аты кім? **Жауабы:** Медет

6. 1 бұқа 5 литр сүт беретін болса, 5 бұқа қанша литр сүт береді? **Жауабы:** бұқа сүт бермейді.

Сайыскерлерімізді ортаға шақырамыз.(сұрақтарға жауап беріп болған ханзадалар келесі кезеңге дайындала береді).

**2. Жүргізуші:** Шалқып, тасып әніміз,  
Жадырасын жанымыз.  
Бүгінгі күз кешінде  
Би билейік бәріміз, - деп келесі кезеңіміз «балдық би»  
ханзадаларымызды жұптарымен балдық би билеуге шақырамыз.

**Күй:** Макашев Алтын орындауында «Салкүрен» күйі

**1.Жүргізуші:**  
Ханзадалар неткен сымбатты,  
Ғажайып нұрға бөленген.  
Алтын күзге үн қатты  
Сәнді киім түрімен,- деп сайысымыздың соңғы кезеңіне де келіп жеттік.  
Қатысушыларымыз өз шығармашылықтарымен жасаған киім үлгілерін көрсетеді. Олай болса, қол соғып қошеметтеп отырайық! (Сахнада сайыскерлеріміз күздік киім үлгілерін көрсетеді).

**2. Жүргізуші:** Қош демейміз, әлі талай сайыстар бар  
Өнерлерің өрлей берсін, қайыспаңдар,  
Ойлы орта кеңейсін күннен — күнге  
Өскен елдің жұртынан қалыспаңдар,- дей келе бүгінгі сайсымызды қорытындылап, жеңімпаздарды анықтау үшін сөз кезегі әділқазыларға беріледі!

(Әділқазылар жеңімпаздарды анықтап, марапаттайды)

І-орын: Бүркітәлі Жомарт

ІІ-орын: Қазымбек Ұлан

ІІІ-орын: Шымыр Азамат

**1.Жүргізуші:**  
Тіршілік – арман, бәрімізге де орын бар,  
Басады кейде онсыз да қиын жалын бар.  
Қуаныш та бар, өкініш те бар жолдарда,  
Ұстауым менің, достарым менің  
Бәрінде аман болыңдар!  
Осымен «Күз ханзадасы» атты кешіміз аяқталды! Көріскенше, қош - сау болыңыздар!!